
A legjobb kérdés paradoxona

Ebben a dolgozatban Ned Markosian 1997-es tanulmányában bemutatott paradoxont fogom ismertetni és elemezni. Egy angyal jelenik meg a világ filozófusai előtt, aki felajánlja nekik, hogy válaszol egy kérdésükre, bármi is legyen az. A történet filozófusai végül olyan kérdés mellett döntenek, ami nem szolgál nekik kielégítő válasszal, hanem egy paradoxonnal. Ez a fejtörő olyan helyzetbe kényszerít minket, amelyben kénytelenek vagyunk szabatosan át-gondolni, hogy melyik kérdés nem csak a filozófia, hanem az emberiség számára legfonto-sabb kérdés. A történet bemutatása után kritikailag elemezem a paradoxonra adott válaszo-kat, és egy saját válasz alapvonalait vázolom.
A paradoxon vizsgálatának célja az, hogy feltárja, hogyan alakult ki a paradoxon, és megtalálja a legjobb megoldást vagy megoldásokat, amivel fel lehet azt oldani. A dolgozat-ban amellett érvelek, hogy a paradoxon abból származik elsősorban, hogy a filozófusok tárgyszintű kérdés helyett egy metaszintű kérdést tesznek fel, amely így referál önmagára. A paradoxonra két olyan megoldást is megvizsgálok, amely megtartja a történetben szereplő kéttagú kérdésformát és annak metaszintű megközelítését, mégsem merülhet fel vele kap-csolatban az eredeti paradoxon. Ezenkívül egy olyan hasznosság-központú megközelítést javaslok, amely elveti a kéttagú kérdésformát és a hasznos propozíciókra rákérdező tárgy-szintű kérdést tesz fel. Bár az eredeti paradoxont ez a megközelítés is feloldja, de sajátos, és tanulságos új problémákat vet fel.



